"Shallow" נכלל במספר מההופעות החיות של גאגא. הוא היה חלק מרשימת ההשמעה של סבב ההופעות הקבוע שלה בין השנים 2018–2020 בלאס וגאס, "Lady Gaga Enigma".במהלכו, לאחר שביצעה את שירה "Born This Way", היא חוזרת לבמה בחולצה גדולה של מותג משלה, ומנגנת את "Shallow" על הפסנתר כהדרן. ב-26 בינואר 2019, הצטרף אליה קופר על הבמה, וציין את הפעם הראשונה בה הצמד ביצע את השיר בהופעה חיה. בטקס פרסי הגראמי השנתי ה-61 ב-10 בפברואר 2019 הצטרפו להופעתה של גאגא מארק רונסון, רוסומנדו וויאט בזמן שקופר השתתף בטקס פרסי הקולנוע הבריטי ה-72 בלונדון. גאגא לבשה בגד גוף נוצץ בצבע עור ונעלי פלטפורמה גבוהות, שתוארו כמזכירות את המבטים שלה מתקופת "The Fame". היא גם נשאה מעמד למיקרופון מסנוור. בריטני ספנוס מהרולינג סטון חשבה שגאגא ורונסון "גנבו את תוכנית פרסי הגראמי עם הופעה מטלטלת של "Shallow". היא השוותה את תנועותיה של גאגא על הבמה ל-"דייוויד בואי מתקופת האלבום משנת 1972, "The Rise and Fall of Ziggy Stardust and the Spiders from Mars". על פי טטיאנה סיריסאנו ממגזין בילבורד, גאגא נתנה "הופעה מתגלגלת" לשיר כשהיא "החזיקה את עצמה, בועטת ומעבירה את שערה על הבמה". ההופעה הניבה מספר ממים (Memes) עקב קשר עין מתמשך של גאגא עם מצלמת ההקלטה על הבמה.